## **Séamus as baile**

**Éist le Séamus agus cuir uimhir leis na horduithe, de réir mar a chloiseann tú iad.**

|  |  |
| --- | --- |
| **Ordú** | **Uimhir** |
| Nigh babhla an mhadra. |  |
| Faigh an eochair ó Joe in uimhir a sé.  |  |
| Faigh canna as an gcófra.  |  |
| Cuir an solas ar siúl.  |  |
| Téigh chuig mo theach.  |  |
| Téigh isteach sa chistin. |  |
| Fág go leor bia sa bhabhla do lá amháin. |  |
| Fág an solas ar siúl sa chistin. |  |
| Oscail doras an tí agus múch an t-aláram. |  |
| Oscail an cófra in aice leis an gcuisneoir.  |  |
| Tabhair an eochair ar ais do Joe.  |  |
| Dún an doras i do dhiaidh.  |  |
| Go raibh míle maith agat! |  |

##

## **Séamus as baile**

**Cén t-ordú?**

**Scríobh an t-ordú ceart le gach pictiúr. Bain úsáid as gach ordú chun comhrá difriúil a chruthú. Bí ag obair leis an duine atá in aice leat.**

**Mar shampla:**

A: A Sheáin. Dún an doras le do thoil.

 B: Ach a Mháire, cén fáth? Níl sé fuar.

 A: Tá mé fuar agus tá slaghdán orm.

 B: Ceart go leor mo stór.

 A: Go raibh maith agat.

 B: Fáilte romhat.

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |

**Treoracha don mhúinteoir**

**Séamus as baile Éisteacht**

**Le múineadh**

Orduithe ginearálta a thabhairt agus orduithe a thabhairt sa teach.

**Moltaí**

1. Déan cóip den bhileog **Séamus as baile** do gach foghlaimeoir sa rang.
* Mínigh don rang go bhfuil Séamus ag dul as baile ar feadh cúpla lá. Tá a chara Terry chun aire a thabhairt don mhadra dó. Tá Séamus ag cur glao ar Terry chun treoracha a thabhairt dó, níl Terry istigh agus fágann Séamus na treoracha ar an ngléas freagartha.
* Caithfidh an rang éisteacht le Séamus agus uimhir a chur leis na horduithe, de réir mar a chloiseann siad iad.
* Seinn an mhír níos mó ná uair amháin.
* Ceartaigh an ghníomhaíocht nuair a bheidh an rang réidh trí iarraidh orthu na freagraí a insint duit. Faigh amach an bhfuil madra ag éinne sa rang. Mínigh dóibh gur peata an-choitianta in Éirinn é an madra, cosúil le tíortha eile. An cuimhin leis na foghlaimeoirí na madraí a bhí ag Fionn Mac Cumhaill? Cad iad na hainmneacha a bhí orthu? (Féach **Topaic 6 An Saol Laethúil**).
1. Tabhair cóip den bhileog **Séamus as baile – Cén t-ordú?** do gach duine sa rang.
* Abair leo an t-ordú ceart a scríobh in aice le gach ceann de na pictiúir. Má cheapann na foghlaimeoirí go mbeidh níos mó ná ordú amháin oiriúnach d’íomhá, iarr orthu é a phlé lena bpáirtnéirí agus an t-ordú is oiriúnaí a scríobh síos.
* Téigh timpeall an ranga ag féachaint ar a gcuid oibre agus ag éisteacht leis na foghlaimeoirí. Ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar fhoghlaimeoirí éagsúla na horduithe a thabhairt duit.
* Ansin, roinn an rang i mbeirteanna. Iarr ar na foghlaimeoirí comhrá gairid a chruthú do gach aon phictiúr. Iarr ar bheirt fhoghlaimeoirí an comhrá samplach a léamh os comhair an ranga.
* Ansin, i mbeirteanna tabharfaidh Duine A an chéad ordú agus tabharfaidh Duine B an dara ordú agus ar aghaidh mar sin go dtí go mbeidh comhrá déanta acu do gach pictiúr. Iarr ar na foghlaimeoirí leas a bhaint as foclóir éagsúil a clúdaíodh in aonaid eile, cosúil leis an gcomhrá samplach.
* Téigh timpeall an ranga ag éisteacht leis na foghlaimeoirí agus ceartaigh aon bhotúin a thugann tú faoi deara, go háirithe ó thaobh struchtúir agus ó thaobh foghraíochta de.
* Ceartaigh an ghníomhaíocht trí iarraidh ar ghrúpaí éagsúla an ghníomhaíocht a dhéanamh os comhair an ranga.

Moltar na gníomhaíochtaí seo a nascadh leis an mbileog **Ag tabhairt foláirimh (Labhairt)** nó leis an gníomhaíocht **An Catagóir Ceart** sna gníomhaíochtaí **An Banc Teanga.**

**Script**

Hi Terry, Séamus anseo. Tá mé ag dul ar laethanta saoire anocht, mar is eol duit. Seo na treoracha chun aire a thabhairt do Nugg, an madra. Faigh an eochair ó Joe in uimhir a sé. Téigh chuig mo theach. Oscail doras an tí agus múch an t-aláram. Téigh isteach sa chistin. Cuir an solas ar siúl. Oscail an cófra in aice leis an gcuisneoir. Faigh canna as an gcófra. Nigh babhla an mhadra. Fág go leor bia sa bhabhla do lá amháin. Fág an solas ar siúl sa chistin. Dún an doras i do dhiaidh. Tabhair an eochair ar ais do Joe. Go raibh míle maith agat!

**Freagraí**

|  |  |
| --- | --- |
| **Ordú** | **Uimhir** |
| Nigh babhla an mhadra.  | 8 |
| Faigh an eochair ó Joe in uimhir a sé.  | 1 |
| Faigh canna as an gcófra.  | 7 |
| Cuir an solas ar siúl.  | 5 |
| Téigh chuig mo theach.  | 2 |
| Téigh isteach sa chistin.  | 4 |
| Fág go leor bia sa bhabhla do lá amháin. | 9 |
| Fág an solas ar siúl sa chistin.  | 10 |
| Oscail doras an tí agus múch an t-aláram. | 3 |
| Oscail an cófra in aice leis an gcuisneoir. | 6 |
| Tabhair an eochair ar ais do Joe. | 12 |
| Dún an doras i do dhiaidh. | 11 |
| Go raibh míle maith agat! | 13 |